CELEX: 32019R2237
Language: ro
Date: 2019-10-01 00:00:00
Title: Regulamentul Delegat (UE) 2019/2237 al Comisiei din 1 octombrie 2019 de precizare a detaliilor obligației de debarcare pentru anumite activități de pescuit de specii demersale în apele de sud-vest pentru perioada 2020-2021

30.12.2019   
               
               
                  RO
               
               
                  Jurnalul Oficial al Uniunii Europene
               
               
                  L 336/26
               
            
         REGULAMENTUL DELEGAT (UE) 2019/2237 AL COMISIEI
         din 1 octombrie 2019
         de precizare a detaliilor obligației de debarcare pentru anumite activități de pescuit de specii demersale în apele de sud-vest pentru perioada 2020-2021
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (1), în special articolul 15 alineatul (6) și articolul 18 alineatele (1) și (3),
         având în vedere Regulamentul (UE) 2019/472 al Parlamentului European și al Consiliului din 19 martie 2019 de stabilire a unui plan multianual pentru stocurile pescuite în apele occidentale și apele adiacente și pentru activitățile de pescuit care exploatează stocurile respective, de modificare a Regulamentelor (UE) 2016/1139 și (UE) 2018/973 și de abrogare a Regulamentelor (CE) nr. 811/2004, (CE) nr. 2166/2005, (CE) nr. 388/2006, (CE) nr. 509/2007 și (CE) nr. 1300/2008 ale Consiliului (2), în special articolul 13,
         întrucât:
         
                     (1)
                  
                  
                     Regulamentul (UE) nr. 1380/2013 are ca obiectiv eliminarea treptată a practicii aruncării capturilor înapoi în mare în cadrul tuturor activităților de pescuit ale Uniunii prin introducerea unei obligații de debarcare pentru capturile de specii care fac obiectul unor limite de captură.
                  
               
                     (2)
                  
                  
                     Articolul 9 din Regulamentul (UE) nr. 1380/2013 prevede adoptarea de planuri multianuale care conțin măsuri de conservare pentru activitățile de pescuit prin care se exploatează anumite stocuri într-o zonă geografică relevantă.
                  
               
                     (3)
                  
                  
                     Astfel de planuri multianuale precizează detaliile punerii în aplicare a obligației de debarcare și îi pot conferi Comisiei competența de a explicita detaliile respective pe baza recomandărilor comune elaborate de statele membre.
                  
               
                     (4)
                  
                  
                     La 19 martie 2019, Parlamentul European și Consiliul au adoptat Regulamentul (UE) 2019/472 de stabilire a unui plan multianual pentru stocurile pescuite în apele occidentale și pentru activitățile de pescuit care exploatează stocurile respective. Articolul 13 din regulamentul respectiv împuternicește Comisia să adopte acte delegate pentru a completa regulamentul respectiv prin specificarea detaliilor privind obligația de debarcare pentru toate stocurile de specii din apele occidentale cărora li se aplică obligația de debarcare în temeiul articolului 15 alineatul (1) din Regulamentul (UE) nr. 1380/2013, astfel cum se prevede la articolul 15 alineatul (5) literele (a)-(e) din Regulamentul (UE) nr. 1380/2013, pe baza recomandărilor comune elaborate de statele membre.
                  
               
                     (5)
                  
                  
                     Belgia, Spania, Franța, Țările de Jos și Portugalia au un interes direct în ceea ce privește gestionarea pescuitului în apele de sud-vest. Comisia a stabilit un plan privind aruncarea capturilor înapoi în mare pentru anumite activități de pescuit de specii demersale în apele de sud-vest prin Regulamentul delegat (UE) 2016/2374 (3), care a fost abrogat și înlocuit prin Regulamentul delegat (UE) 2018/2033 al Comisiei (4), în urma unei recomandări comune prezentate de Belgia, Spania, Franța, Țările de Jos și Portugalia în 2018.
                  
               
                     (6)
                  
                  
                     La 31 mai 2019, Belgia, Spania, Franța, Țările de Jos și Portugalia au prezentat Comisiei o nouă recomandare comună, după consultarea Consiliului consultativ pentru apele de sud-vest și a Consiliului consultativ pentru stocurile pelagice, recomandarea comună fiind modificată la 9 august 2019. Organismele științifice relevante au oferit contribuții științifice, care au fost analizate de Comitetul științific, tehnic și economic pentru pescuit (CSTEP) (5). Comisia a prezentat măsurile în cauză pentru o consultare scrisă a grupului de experți, cuprinzând 28 de state membre și Parlamentul European în calitate de observator.
                  
               
                     (7)
                  
                  
                     Regulamentul delegat (UE) 2018/2033 includea o excepție de la obligația de debarcare pentru langustina capturată cu traule de fund în subzonele ICES (Consiliul Internațional pentru Explorarea Apelor Maritime) 8 și 9 și pentru pagelul argintiu capturat cu unelte de pescuit artizanale de tip „voracera” în diviziunea ICES 9a, dat fiind că dovezile științifice disponibile au indicat posibile rate de supraviețuire ridicate, ținând cont de caracteristicile uneltelor de pescuit care vizează speciile respective, de practicile de pescuit și de ecosistem. În evaluarea sa (6), CSTEP a ajuns la concluzia că cele mai recente experimente și studii realizate în perioada 2016-2018 indică rate de supraviețuire pentru langustină situate în intervalul ratelor de supraviețuire constatate în evaluările anterioare. Statele membre au prezentat CSTEP dovezile care indică ratele de supraviețuire pentru pagelul argintiu după aruncarea înapoi în mare, iar CSTEP a concluzionat (7) că excepția este justificată. Prin urmare, având în vedere că circumstanțele nu s-au schimbat, respectivele excepții legate de capacitatea de supraviețuire ar trebui menținute în planul privind aruncarea înapoi în mare pentru anumite activități de pescuit de specii demersale în apele de sud-vest pentru perioada 2020-2021.
                  
               
                     (8)
                  
                  
                     Prin Regulamentul delegat (UE) 2018/2033 a fost acordată o excepție legată de capacitatea de supraviețuire pentru speciile de Rajiforme capturate cu orice tip de unelte de pescuit în subzonele ICES 8 și 9, în așteptarea prezentării unor dovezi științifice detaliate privind ratele de supraviețuire pentru toate segmentele de flotă și toate combinațiile de unelte, zone și specii. CSTEP consideră că statele membre au colectat informații privind vitalitatea care oferă anumite indicii privind capacitatea de supraviețuire (8), dar că sunt necesare detalii suplimentare. Pentru a colecta datele relevante, este necesară continuarea activităților de pescuit. Prin urmare, excepția poate fi acordată, dar statelor membre ar trebui să li se solicite să prezinte date relevante care să permită CSTEP să evalueze pe deplin justificarea și să permită Comisiei să efectueze o examinare. Statele membre care au un interes direct de gestionare ar trebui să transmită, înainte de data de 1 mai a fiecărui an, următoarele: (a) o foaie de parcurs elaborată cu scopul de a spori capacitatea de supraviețuire și de a completa datele lipsă identificate de CSTEP, care să fie evaluată anual de către CSTEP, (b) rapoarte anuale cu privire la progresele înregistrate și la eventualele modificări sau adaptări aduse programelor privind capacitatea de supraviețuire.
                  
               
                     (9)
                  
                  
                     Atunci când au fost analizate ratele de supraviețuire pentru diferitele specii de Rajiforme, s-a constatat că Leucoraja naevus prezenta o rată de supraviețuire considerabil mai mică decât alte specii. În plus, înțelegerea științifică a modelului de supraviețuire a speciei respective pare să fie mai puțin solidă. Statele membre au furnizat dovezi privind vitalitatea și supraviețuirea după aruncarea imediată înapoi în mare pentru Leucoraja naevus. CSTEP a analizat dovezile respective și a concluzionat (9) că datele arată o vitalitate variabilă pentru Leucoraja naevus, dar că ele nu sunt reprezentative pentru condițiile de pescuit comercial și nu exclud o rată de supraviețuire pentru Leucoraja naevus aproape de zero. Prin urmare, excepția respectivă ar trebui acordată numai pentru o perioadă de doi ani pentru capturile de Leucoraja naevus efectuate cu setci cu sirec în subzonele ICES 8 și 9 și pentru o perioadă de un an pentru capturile de Leucoraja naevus efectuate cu traule în subzona ICES 8. Este necesar să se colecteze, în regim de urgență, rezultatele studiilor în curs și să se elaboreze măsuri de îmbunătățire a capacității de supraviețuire, iar acestea ar trebui să fie furnizate CSTEP în vederea evaluării cât mai curând posibil și cel târziu până la 1 mai 2020 în ceea ce privește capturile de Leucoraja naevus efectuate cu traule în subzona ICES 8 și cel târziu până la data de 1 mai a fiecărui an pentru capturile de Leucoraja naevus efectuate cu setci cu sirec în subzonele ICES 8 și 9.
                  
               
                     (10)
                  
                  
                     Regulamentul delegat (UE) 2018/2033 a inclus excepții de minimis de la obligația de debarcare în temeiul articolului 15 alineatul (5) litera (c) din Regulamentul (UE) nr. 1380/2013 pentru limba-de-mare comună capturată cu beam-traule și cu traule de fund în diviziunile ICES 8a și 8b și pentru limba-de-mare comună capturată cu setci cu sirec și setci simple în diviziunile ICES 8a și 8b. Dovezile furnizate de statele membre pentru excepțiile respective au fost examinate de CSTEP (10). CSTEP a concluzionat că recomandarea comună a inclus argumente bine întemeiate care demonstrează că este dificil să se îmbunătățească selectivitatea, precum și existența unor costuri disproporționate legate de manipularea capturilor nedorite. Prin urmare, având în vedere că circumstanțele nu s-au schimbat, excepțiile de minimis ar trebui menținute în planul privind aruncarea înapoi în mare pentru anumite activități de pescuit de specii demersale în apele de sud-vest pentru perioada 2020-2021.
                  
               
                     (11)
                  
                  
                     Regulamentul delegat (UE) 2018/2033 a inclus în mod provizoriu o excepție de minimis de la obligația de debarcare în temeiul articolului 15 alineatul (5) litera (c) din Regulamentul (UE) nr. 1380/2013 pentru merluciu capturat cu traule și seine în subzonele ICES 8 și 9. Dovezile furnizate de statele membre pentru excepția respectivă în noua recomandare comună au fost examinate de CSTEP, care a concluzionat (11) că testele de selectivitate nu au identificat dispozitive mai selective disponibile în această etapă. CSTEP a remarcat că informațiile disponibile arată o creștere substanțială a costurilor de manipulare a capturilor nedorite. Un studiu suplimentar privind costurile disproporționate este efectuat de statele membre, inclusiv în ceea ce privește capturile de merluciu. Pentru a colecta datele relevante, este necesară continuarea activităților de pescuit. Prin urmare, excepția poate fi acordată, dar statelor membre ar trebui să li se solicite să prezinte date relevante care să permită CSTEP să evalueze pe deplin justificarea și să permită Comisiei să efectueze o examinare. Statele membre în cauză ar trebui să efectueze teste suplimentare și să furnizeze informații cât mai curând posibil și cel târziu până la data de 1 mai a fiecărui an, în vederea evaluării de către CSTEP.
                  
               
                     (12)
                  
                  
                     Noua recomandare comună propune o excepție legată de capacitatea de supraviețuire pentru pagelul argintiu capturat cu cârlige și paragate în subzona ICES 8 și în diviziunea ICES 9a, în plus față de excepția existentă pentru specia în cauză în subzona ICES 10. Statele membre au furnizat dovezi științifice pentru a ilustra ratele de supraviețuire ridicate ale pagelului argintiu în subzona ICES 8 și în diviziunea ICES 9a în cadrul activității de pescuit respective. Dovezile suplimentare privind ratele de supraviețuire din subzona ICES 8 și din diviziunea ICES 9a au fost transmise CSTEP, care a concluzionat (12) că metoda utilizată prezintă unele limitări, în special în ceea ce privește includerea unei perioade scurte de monitorizare, care ar putea conduce la o supraestimare a ratelor de supraviețuire. Sunt necesare studii suplimentare pentru a genera estimări de supraviețuire solide. Prin urmare, excepția poate fi acordată, dar statelor membre ar trebui să li se solicite să prezinte date relevante care să permită CSTEP să evalueze pe deplin justificarea și să permită Comisiei să efectueze o examinare. Statele membre care au un interes direct de gestionare ar trebui să transmită, înainte de data de 1 mai a fiecărui an, următoarele: (a) rapoarte anuale privind progresele înregistrate și orice modificări sau ajustări aduse programelor legate de capacitatea de supraviețuire, care trebuie evaluate anual de către CSTEP.
                  
               
                     (13)
                  
                  
                     Regulamentul delegat (UE) 2018/2033 a inclus o excepție de minimis pentru speciile de beryx capturate cu cârlige și paragate în subzona ICES 10. CSTEP a analizat informațiile furnizate de statele membre și a concluzionat (13) că acestea conțin argumente bine întemeiate care demonstrează că este dificil să se obțină îmbunătățiri suplimentare ale selectivității sau că acestea presupun costuri disproporționate de manipulare a capturilor nedorite. Având în vedere că circumstanțele nu s-au schimbat, este oportun să se includă excepțiile de minimis respective în noul plan privind aruncarea capturilor înapoi în mare pentru perioada 2020-2021.
                  
               
                     (14)
                  
                  
                     Noua recomandare comună cuprinde excepții de minimis pentru:
                     
                                 —
                              
                              
                                 stavrid capturat cu traule și seine în subzonele ICES 8 și 9;
                              
                           
                                 —
                              
                              
                                 stavrid capturat cu setci în subzonele ICES 8 și 9 și în zonele CECAF (Comitetul pentru pescuit în zona central-estică a Atlanticului) 34.1.1, 34.1.2, 34.2.0;
                              
                           
                                 —
                              
                              
                                 macrou capturat cu traule și seine în subzonele ICES 8 și 9;
                              
                           
                                 —
                              
                              
                                 macrou capturat cu setci în subzonele ICES 8 și 9 și în zonele CECAF 34.1.1, 34.1.2, 34.2.0;
                              
                           
                                 —
                              
                              
                                 cardină albă capturată cu traule și seine în subzonele ICES 8 și 9;
                              
                           
                                 —
                              
                              
                                 cardină albă capturată cu setci în subzonele ICES 8 și 9;
                              
                           
                                 —
                              
                              
                                 cambulă de Baltica capturată cu traule și seine în subzonele ICES 8 și 9;
                              
                           
                                 —
                              
                              
                                 cambulă de Baltica capturată cu setci în subzonele ICES 8 și 9;
                              
                           
                                 —
                              
                              
                                 pește-pescar capturat cu traule și seine în subzonele ICES 8 și 9;
                              
                           
                                 —
                              
                              
                                 pește-pescar capturat cu setci în subzonele ICES 8 și 9;
                              
                           
                                 —
                              
                              
                                 merlan capturat cu traule și seine în subzona ICES 8;
                              
                           
                                 —
                              
                              
                                 merlan capturat cu setci în subzona ICES 8;
                              
                           
                                 —
                              
                              
                                 polac capturat cu traule și seine în subzonele ICES 8 și 9;
                              
                           
                                 —
                              
                              
                                 polac capturat cu setci în subzonele ICES 8 și 9.
                              
                           
               
                     (15)
                  
                  
                     Dovezile furnizate de statele membre cu privire la noile excepții de minimis pentru stavridul și macroul capturat cu traule și seine în subzonele ICES 8 și 9 au fost analizate de CSTEP, care a concluzionat (14) că testele relevante nu au arătat că ar putea fi reduse capturile accidentale. CSTEP a remarcat că statele membre au planificat activități suplimentare pentru a justifica excepțiile pe baza costurilor de manipulare disproporționate. Având în vedere că este dificil să se îmbunătățească selectivitatea, excepția pentru activitatea de pescuit respectivă poate fi acordată pentru un an, iar statelor membre ar trebui să li se solicite să transmită date relevante care să permită CSTEP să evalueze pe deplin justificarea, iar Comisiei să efectueze o examinare. Statele membre în cauză ar trebui să efectueze teste suplimentare și să furnizeze informații cât mai curând posibil și cel târziu până la 1 mai 2020, în vederea evaluării de către CSTEP. Prin urmare, ar trebui ca excepțiile respective să se aplice cu titlu provizoriu până la 31 decembrie 2020.
                  
               
                     (16)
                  
                  
                     Dovezile furnizate de statele membre cu privire la noile excepții de minimis pentru capturile de cardină albă, cambulă de Baltica, pește-pescar, merlan și polac efectuate cu traule și seine în subzonele ICES 8 și 9 au fost analizate de CSTEP, care a concluzionat (15) că finalizarea unui studiu spaniol privind costurile de manipulare disproporționate poate oferi dovezi suplimentare în sprijinul excepției pentru pește-pescar și cardină. CSTEP a remarcat că statele membre ar trebui să se angajeze să depună eforturi suplimentare pentru a justifica excepțiile pentru merlan și polac. Având în vedere că este dificil să se îmbunătățească selectivitatea, excepțiile pot fi acordate pentru un an, iar statelor membre ar trebui să li se solicite să transmită date relevante care să permită CSTEP să evalueze pe deplin justificarea, iar Comisiei să efectueze o examinare. Statele membre în cauză ar trebui să efectueze teste suplimentare și să furnizeze informații cât mai curând posibil și cel târziu până la 1 mai 2020, în vederea evaluării de către CSTEP. Prin urmare, ar trebui ca excepțiile respective să se aplice cu titlu provizoriu până la 31 decembrie 2020.
                  
               
                     (17)
                  
                  
                     Dovezile furnizate de statele membre cu privire la noile excepții de minimis pentru capturile de stavrid și macrou efectuate cu setci în subzonele ICES 8 și 9 și în zonele CECAF 34.1.1, 34.1.2 și 34.2.0 au fost analizate de CSTEP, care a concluzionat (16) că informațiile privind dificultatea îmbunătățirii selectivității sunt credibile, având în vedere natura activităților de pescuit. CSTEP a remarcat că un studiu privind costurile disproporționate ale pescuitului cu setci în Spania este în curs de desfășurare și că, odată finalizat, acesta ar trebui să facă obiectul unei evaluări. Având în vedere că este dificil să se îmbunătățească selectivitatea, excepțiile pentru activitatea de pescuit respectivă pot fi acordate pentru un an, iar statelor membre ar trebui să li se solicite să transmită date relevante care să permită CSTEP să evalueze pe deplin justificarea excepțiilor respective, iar Comisiei să efectueze o examinare. Statele membre în cauză ar trebui să efectueze teste suplimentare și să furnizeze informații cât mai curând posibil și cel târziu până la 1 mai 2020, în vederea evaluării de către CSTEP. Prin urmare, ar trebui ca excepțiile respective să se aplice cu titlu provizoriu până la 31 decembrie 2020.
                  
               
                     (18)
                  
                  
                     Dovezile furnizate de statele membre cu privire la noile excepții de minimis pentru capturile de cardină albă, cambulă de Baltica, pește-pescar, merlan și polac efectuate cu setci în subzonele ICES 8 și 9 au fost analizate de CSTEP, care a concluzionat (17) că amploarea potențială a oricăror pierderi comerciale care ar rezulta dintr-o creștere a selectivității în cadrul activităților de pescuit respective nu a fost cuantificată și că nu este clar modul în care amploarea potențială ar varia de la o activitate de pescuit cu setci la alta. CSTEP a remarcat că statele membre ar trebui să furnizeze informații specifice pentru fiecare activitate de pescuit cu setci în cauză. Având în vedere că este dificil să se îmbunătățească selectivitatea, excepțiile respective pot fi acordate pentru un an, iar statelor membre ar trebui să li se solicite să transmită date relevante care să permită CSTEP să evalueze pe deplin justificarea, iar Comisiei să efectueze o examinare. Statele membre în cauză ar trebui să efectueze teste suplimentare și să furnizeze informații cât mai curând posibil și cel târziu până la 1 mai 2020, în vederea evaluării de către CSTEP. Prin urmare, ar trebui ca excepțiile respective să se aplice cu titlu provizoriu până la 31 decembrie 2020.
                  
               
                     (19)
                  
                  
                     Pentru a asigura estimări fiabile ale nivelurilor aruncării capturilor înapoi în mare în vederea stabilirii capturilor totale admisibile (TAC), în cazul în care excepția de minimis se bazează pe extrapolarea unor situații pentru care datele sunt limitate și a unor informații parțiale privind flota, statele membre ar trebui să asigure furnizarea unor date precise și verificabile pentru întreaga flotă vizată de excepția respectivă.
                  
               
                     (20)
                  
                  
                     Măsurile propuse în noua recomandare comună sunt conforme cu articolul 15 alineatul (4), cu articolul 15 alineatul (5) litera (c) și cu articolul 18 alineatul (3) din Regulamentul (UE) nr. 1380/2013 și pot fi așadar incluse în prezentul regulament.
                  
               
                     (21)
                  
                  
                     În temeiul articolului 18 din Regulamentul (UE) nr. 1380/2013, Comisia a luat în considerare atât evaluarea efectuată de CSTEP, cât și necesitatea ca statele membre să asigure punerea în aplicare integrală a obligației de debarcare. În mai multe cazuri, este necesar să se continue activitatea de pescuit și să se colecteze date pentru a răspunde observațiilor formulate de CSTEP. În cazurile respective, este adecvat să se urmeze o abordare pragmatică și prudentă în ceea ce privește gestionarea pescuitului, prin acordarea de excepții cu titlu temporar. Neacordarea unor astfel de excepții ar împiedica colectarea de date care sunt esențiale pentru gestionarea adecvată și informată a capturilor aruncate înapoi în mare în vederea punerii în aplicare integrale a obligației de debarcare.
                  
               
                     (22)
                  
                  
                     În consecință, Regulamentul delegat (UE) 2018/2033 ar trebui să fie abrogat și înlocuit printr-un nou regulament.
                  
               
                     (23)
                  
                  
                     Întrucât măsurile prevăzute de prezentul regulament au un impact direct asupra activităților economice legate de sezonul de pescuit al navelor din Uniune și asupra planificării acestuia, prezentul regulament ar trebui să intre în vigoare imediat după publicarea sa. Regulamentul ar trebui să se aplice de la 1 ianuarie 2020,
                  
               ADOPTĂ PREZENTUL REGULAMENT:
         
            Articolul 1
            Punerea în aplicare a obligației de debarcare
            În subzonele ICES 8, 9 și 10 și în zonele CECAF (Comitetul pentru pescuit în zona central-estică a Atlanticului) 34.1.1, 34.1.2 și 34.2.0, obligația de debarcare prevăzută la articolul 15 alineatul (1) din Regulamentul (UE) nr. 1380/2013 se aplică speciilor demersale în conformitate cu prezentul regulament pentru perioada 2020-2021.
         
         
            Articolul 2
            Definiții
            „Voracera” înseamnă un paragat mecanic de concepție și fabricație locală, utilizat de flota artizanală care vizează pagel argintiu în sudul Spaniei, în diviziunea ICES 9a.
         
         
            Articolul 3
            Excepția legată de capacitatea de supraviețuire pentru langustină
            
               (1)   Excepția de la obligația de debarcare pentru speciile în cazul cărora dovezile științifice demonstrează o rată de supraviețuire ridicată, după cum prevede articolul 15 alineatul (4) litera (b) din Regulamentul (UE) nr. 1380/2013, se aplică langustinei (Nephrops norvegicus) capturate în subzonele ICES 8 și 9 cu traule de fund (codurile uneltelor (18): OTB, OTT, PTB, TBN, TBS, TB, TBB, OT, PT și TX).
            
            
               (2)   La aruncarea înapoi în mare, langustina capturată în cazurile menționate la alineatul (1) se eliberează imediat, în zona în care a fost capturată.
            
         
         
            Articolul 4
            Excepția legată de capacitatea de supraviețuire pentru Rajiforme
            
            
               (1)   Excepția de la obligația de debarcare pentru speciile în cazul cărora dovezile științifice demonstrează o rată de supraviețuire ridicată, după cum prevede articolul 15 alineatul (4) litera (b) din Regulamentul (UE) nr. 1380/2013, se aplică speciilor de Rajiforme capturate cu orice tip de unelte în subzonele ICES 8 și 9.
            
            
               (2)   La aruncarea înapoi în mare, speciile de Rajiforme capturate în cazurile menționate la alineatul (1) se eliberează imediat.
            
            
               (3)   Statele membre care au un interes direct de gestionare transmit cât mai curând posibil și cel târziu până la data de 1 mai a fiecărui an, informații științifice suplimentare care justifică excepția prevăzută la alineatul (1). Comitetul științific, tehnic și economic pentru pescuit evaluează informațiile științifice respective până la data de 31 iulie a fiecărui an.
            
            
               (4)   Excepția prevăzută la alineatul (1) se aplică capturilor de Leucoraja naevus:
               
                           —
                        
                        
                           efectuate cu setci cu sirec în subzonele ICES 8 și 9 până la 31 decembrie 2021. Statele membre care au un interes direct de gestionare transmit cât mai curând posibil și cel târziu până la data de 1 mai a fiecărui an, informații științifice suplimentare care justifică această excepție pentru capturile de Leucoraja naevus efectuate cu setci cu sirec. Comitetul științific, tehnic și economic pentru pescuit evaluează informațiile științifice respective până la data de 31 iulie a fiecărui an;
                        
                     
                           —
                        
                        
                           efectuate cu traule în subzona ICES 8 până la 31 decembrie 2020. Statele membre care au un interes direct de gestionare transmit cât mai curând posibil și cel târziu până la data de 1 mai 2020 informații științifice suplimentare care justifică această excepție pentru capturile de Leucoraja naevus efectuate cu traule de fund. Comitetul științific, tehnic și economic pentru pescuit evaluează informațiile respective până la 31 iulie 2020.
                        
                     
         
         
            Articolul 5
            Excepția legată de capacitatea de supraviețuire pentru pagelul argintiu
            
               (1)   Excepția de la obligația de debarcare pentru speciile în cazul cărora dovezile științifice demonstrează rate de supraviețuire ridicate, după cum prevede articolul 15 alineatul (4) litera (b) din Regulamentul (UE) nr. 1380/2013, se aplică pentru pagelul argintiu (Pagellus bogaraveo) capturat cu unelte de pescuit artizanale voracera în diviziunea ICES 9a și pentru pagelul argintiu (Pagellus bogaraveo) capturat cu cârlige și paragate (codurile uneltelor: LHP, LHM, LLS, LLD) în subzonele ICES 8 și 10 și în diviziunea ICES 9a.
            
            
               (2)   Statele membre care au un interes direct de gestionare transmit cât mai curând posibil și cel târziu până la data de 1 mai a fiecărui an, informații științifice suplimentare care justifică excepția prevăzută la alineatul (1) pentru pagelul argintiu capturat cu cârlige și paragate în subzonele ICES 8 și 10 și în diviziunea ICES 9a. Comitetul științific, tehnic și economic pentru pescuit evaluează informațiile științifice furnizate până la data de 31 iulie a fiecărui an.
            
            
               (3)   La aruncarea înapoi în mare, pagelul argintiu capturat în cazurile menționate la alineatul (1) se eliberează imediat.
            
         
         
            Articolul 6
            Excepții de minimis
            
            
               (1)   Prin derogare de la articolul 15 alineatul (1) din Regulamentul (UE) nr. 1380/2013, următoarele cantități pot fi aruncate înapoi în mare, în conformitate cu articolul 15 alineatul (5) litera (c) din regulamentul respectiv:
               
                           (a)
                        
                        
                           pentru merluciu (Merluccius merluccius), până la maximum 5 % din totalul capturilor anuale din această specie efectuate de nave care utilizează traule și seine (codurile uneltelor: OTT, OTB, PTB, OT, PT, TBN, TBS, TX, SSC, SPR, TB, SDN, SX, SV) în subzonele ICES 8 și 9.
                           Statele membre care au un interes direct de gestionare transmit, cât mai curând posibil și cel târziu până la 1 mai 2020, informații științifice suplimentare care justifică această excepție. Comitetul științific, tehnic și economic pentru pescuit evaluează informațiile științifice respective până la data de 31 iulie a fiecărui an;
                        
                     
                           (b)
                        
                        
                           pentru limba-de-mare comună (Solea solea), până la maximum 5 % din totalul capturilor anuale din această specie efectuate de nave care utilizează beam-traule și traule de fund (codurile uneltelor: OTB, OTT, PTB, TBN, TBS, TBB, OT, PT și TX) în diviziunile ICES 8a și 8b;
                        
                     
                           (c)
                        
                        
                           pentru limba-de-mare comună (Solea solea), până la maximum 3 % din totalul capturilor anuale din această specie efectuate de nave care utilizează setci simple și setci cu sirec (codurile uneltelor: GNS, GN, GND, GNC, GTN, GTR și GEN) în diviziunile ICES 8a și 8b;
                        
                     
                           (d)
                        
                        
                           pentru speciile de beryx (Beryx spp.), până la maximum 5 % din totalul capturilor anuale din aceste specii efectuate de nave care utilizează cârlige și paragate (codurile uneltelor: LHP, LHM, LLS, LLD) în subzona ICES 10;
                        
                     
                           (e)
                        
                        
                           pentru stavrid (Trachurus spp.), până la maximum 7 % în 2020 din totalul capturilor anuale de stavrid efectuate de nave care utilizează beam-traule, traule de fund și seine (codurile uneltelor: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) în subzonele ICES 8 și 9;
                        
                     
                           (f)
                        
                        
                           pentru stavrid (Trachurus spp.), până la maximum 3 % în 2020 din totalul capturilor anuale de stavrid efectuate de nave care utilizează setci (codurile uneltelor: GNS, GND, GNC, GTR, GTN) în subzonele ICES 8, 9 și 10 și în zonele CECAF 34.1.1, 34.1.2, 34.2.0;
                        
                     
                           (g)
                        
                        
                           pentru macrou (Scomber scombrus), până la maximum 7 % în 2020 din totalul capturilor anuale din această specie efectuate de nave care utilizează beam-traule, traule de fund și seine (codurile uneltelor: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) în subzonele ICES 8 și 9;
                        
                     
                           (h)
                        
                        
                           pentru macrou (Scomber scombrus), până la maximum 3 % în 2020 din totalul capturilor anuale din această specie efectuate de nave care utilizează setci (codurile uneltelor: GNS, GND, GNC, GTR, GTN) în subzonele ICES 8 și 9 și în zonele CECAF 34.1.1, 34.1.2, 34.2.0;
                        
                     
                           (i)
                        
                        
                           pentru cardină albă (Lepidorhombus spp.), până la maximum 5 % în 2020 din totalul capturilor anuale de cardină albă efectuate de nave care utilizează beam-traule, traule de fund și seine (codurile uneltelor: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) în subzonele ICES 8 și 9;
                        
                     
                           (j)
                        
                        
                           pentru cardină albă (Lepidorhombus spp.), până la maximum 4 % în 2020 din totalul capturilor anuale de cardină albă efectuate de nave care utilizează setci (codurile uneltelor: GNS, GND, GNC, GTR, GTN) în subzonele ICES 8 și 9;
                        
                     
                           (k)
                        
                        
                           pentru cambulă de Baltica (Pleuronectes platessa), până la maximum 5 % în 2020 din totalul capturilor anuale din această specie efectuate de nave care utilizează beam-traule, traule de fund și seine (codurile uneltelor: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) în subzonele ICES 8 și 9;
                        
                     
                           (l)
                        
                        
                           pentru cambulă de Baltica (Pleuronectes platessa), până la maximum 3 % în 2020 din totalul capturilor anuale din această specie efectuate de nave care utilizează setci (codurile uneltelor: GNS, GND, GNC, GTR, GTN) în subzonele ICES 8 și 9;
                        
                     
                           (m)
                        
                        
                           pentru pește-pescar (Lophiidae), până la maximum 5 % în 2020 din totalul capturilor anuale de pește-pescar efectuate de nave care utilizează beam-traule, traule de fund și seine (codurile uneltelor: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) în subzonele ICES 8 și 9;
                        
                     
                           (n)
                        
                        
                           pentru pește-pescar (Lophiidae), până la maximum 4 % în 2020 din totalul capturilor anuale de pește-pescar efectuate de nave care utilizează setci (codurile uneltelor: GNS, GND, GNC, GTR, GTN) în subzonele ICES 8 și 9;
                        
                     
                           (o)
                        
                        
                           pentru merlan (Merlangius merlangus), până la maximum 5 % în 2020 din totalul capturilor anuale din această specie efectuate de nave care utilizează beam-traule, traule de fund și seine (codurile uneltelor: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) în subzona ICES 8;
                        
                     
                           (p)
                        
                        
                           pentru merlan (Merlangius merlangus), până la maximum 4 % în 2020 din totalul capturilor anuale din această specie efectuate de nave care utilizează setci (codurile uneltelor: GNS, GND, GNC, GTR, GTN) în subzona ICES 8;
                        
                     
                           (q)
                        
                        
                           pentru polac (Pollachius pollachius), până la maximum 5 % în 2020 din totalul capturilor anuale din această specie efectuate de nave care utilizează beam-traule, traule de fund și seine (codurile uneltelor: OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) în subzonele ICES 8 și 9;
                        
                     
                           (r)
                        
                        
                           pentru polac (Pollachius pollachius), până la maximum 2 % în 2020 din totalul capturilor anuale din această specie efectuate de nave care utilizează setci (codurile uneltelor: GNS, GND, GNC, GTR, GTN) în subzonele ICES 8 și 9;
                        
                     
            
               (2)   Excepțiile de minimis prevăzute la alineatul (1) literele (e)-(r) se aplică cu titlu provizoriu până la 31 decembrie 2020. Statele membre care au un interes direct de gestionare transmit, cât mai curând posibil și cel târziu până la 1 mai 2020, informații științifice suplimentare care justifică excepțiile respective. Comitetul științific, tehnic și economic pentru pescuit evaluează informațiile respective până la 31 iulie 2020.
            
         
         
            Articolul 7
            Abrogare
            Regulamentul delegat (UE) 2018/2033 se abrogă.
         
         
            Articolul 8
            Intrarea în vigoare
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Regulamentul se aplică de la 1 ianuarie 2020 până la 31 decembrie 2021.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 1 octombrie 2019.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 354, 28.12.2013, p. 22.
         
            (2)  JO L 83, 25.3.2019, p. 1.
         
            (3)  Regulamentul delegat (UE) 2016/2374 al Comisiei din 12 octombrie 2016 de stabilire a unui plan privind aruncarea capturilor înapoi în mare pentru anumite activități de pescuit de specii demersale în apele de sud-vest (JO L 352, 23.12.2016, p. 33).
         
            (4)  Regulamentul delegat (UE) 2018/2033 al Comisiei din 18 octombrie 2018 de stabilire a unui plan privind aruncarea capturilor înapoi în mare pentru anumite activități de pescuit de specii demersale în apele de sud-vest pentru perioada 2019-2021 (JO L 327, 21.12.2018, p. 1).
         
            (5)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (6)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (7)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (8)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (9)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (10)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (11)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (12)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (13)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (14)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (15)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (16)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (17)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (18)  Codurile uneltelor utilizate în prezentul regulament se referă la codurile din anexa XI la Regulamentul de punere în aplicare (UE) nr. 404/2011 al Comisiei de stabilire a normelor detaliate de aplicare a Regulamentului (CE) nr. 1224/2009 al Consiliului de stabilire a unui sistem comunitar de control pentru asigurarea respectării normelor politicii comune în domeniul pescuitului. În cazul navelor a căror lungime totală este mai mică de 10 metri, codurile uneltelor utilizate în acest tabel fac trimitere la codurile FAO de clasificare a uneltelor.